

**BAKGRUNN**

* Ford Driving Skills for Life ble utviklet av Ford Motor Company Fund sammen med trafikksikkerhetsmyndighetene i USA i 2003. Det er et gratis kjøreopplæringsprogram for ungdom mellom 18 og 24 år med førerkort, og har som mål å øke bevissthet og bedre kunnskapen blant de unge sjåførene.
* Over 1 000 000 unge sjåfører i hele 40 land har gjennomført Ford Driving Skills For Life siden det startet opp.
* Ford Driving Skills for Life ble lansert i Europa i 2013. Så langt har nesten

30 000 unge sjåfører i Europa gjennomført opplæringsprogrammet på 252 arrangementer i 16 land.

* I 2018 skal Ford Driving Skills for Life-arrangementer gjennomføres i Belgia, Finland, Frankrike, Tyskland, Italia, Nederland, Polen, Romania, Russland, Spania, Storbritannia, Tyrkia, Tsjekkia, Ungarn og Norge.
* Ford har brukt 20 millioner dollar (160 millioner kroner) på Ford Driving Skills for Life-programmet i Europa siden 2013.

**MÅLSETTING**

* Å gi ungdommer som nylig har tatt sertifikat – mer kunnskap og erfaring
* Bidra til rett kjøreadferd og riktige beslutninger
* Økt bevissthet av konsekvensene ved å kjøre i ruspåvirket tilstand (promillesimuleringsdrakt)
* Demonstrere hvor lite distraksjon som skal til før ulykken inntreffer (mobilbruk)
* Øke bevisstheten om ulykker og årsakene til hvorfor ungdom oftere er innblandet
* Redusere antall ulykker, dødsfall og hardt skadde blant unge sjåfører
* Kjøre trygt og ha det gøy bak rattet.

.

**OM OPPLÆRINGSPROGRAMMET**

Deltagerne sitter bak rattet med en profesjonell instruktør ved siden av seg. Målet er å utvikle sine ferdigheter innen 4 viktige områder:

* Gjenkjenne farer
* Kjøring av bilen
* Vurdere avstand
* Vurdere hastighet

Det vil også legges stort fokus på å demonstrere distraksjon/bruk av mobil for deltagerne og hvilken konsekvens det kan ha under kjøring, samt hvilke konsekvenser det kan få å kombinere bilkjøring med alkohol og annen form for rus.

**EGET ONLINE ACADEMY**

Dersom du ikke har muligheten til å delta på arrangementet på Rudskogen er det også opprettet en [egen hjemmeside](http://www.dsfl.no) hvor deler av opplæringsprogrammet kan gjennomføres som et nettbasert Online Academy. Her består undervisningen av 11 opplæringsvideoer med påfølgende spørsmål.

**For mer informasjon om Ford Driving Skills for Life og påmelding til Rudskogen 20. eller 21. oktober:** [**www.dsfl.no**](http://www.dsfl.no)